મુંબઈઃ શેર બજારમાં છેલ્લા ત્રણ દિવસથી હાહાકાર મચ્યો છે . સેંસેક્સ આજે 250 અંકના કડાકા સાથે 34,919ની સપાટી પર ખુલ્યું . જ્યારે ગુરુવારે સેંસેક્સ 806.47 અંક ગગળ્યો હતો અને નિફ્ટી 259ના કડાકા સાથે 10,599.25 પર બંધ રહ્યો હતો . જ્યારે રૂપિયો પણ સામાન્ય કમજોરી સાથે ખુલ્યો છે અને 4 પૈસાની કમજોરી સાથે રૂપિયો અત્યારે 73.54 પર ટ્રેડ કરી રહ્યો છે . શુક્રવારે નિફ્ટી પણ 95 અંકની કમજોરી સાથે 10,504.15 પર ખુલ્યો . ગુરુવારે બીએસઈ સેંસેક્સના 31 શેરોમાંથી માત્ર 6 શેરમાં તેજી જોવા મળી હતી જ્યારે બુધવારે સેંસેક્સ 550.51 અંકોની કમજોરી સાથે 36 હજારની નીચે આવી ગયો હતો . આ સૂચકાંક 35,975.63ના સ્તર પર બંધ થયો હતો . જ્યારે નિફ્ટીની ગતિ પણ ધીમી થઈ અને 150.05 પોઈન્ટના કડાકા સાથે 10,858.25ના સ્તર પર બંધ થયો હતો . જ્યારે રૂપિયાની વાત કરીએ તો ગુરુવારે રૂપિયામાં 24 પૈસાની કમજોરી જોવા મળી હતી જેની સાથે જ 1 ડોલરની સરખામણીએ રૂપિયો 73.58ની સપાટી પર પહોંચી ગયો હતો . ગુરુવારે જ રૂપિયાએ 73.91ની સપાટી પણ સ્પર્શી હતી . ડૉલરની સરખામણીએ રૂપિયો અત્યાર સુધીના સૌથી નીચલા સ્તર પર પહોંચી ગયો હતો . ગુજરાત સહિત આ રાજ્યોમાં 5 રૂપિયા સસ્તું થયું પેટ્રોલ